Kast (mekanikk)

I mekanikk er **kast** hvor mye en roterende aksling avviker fra å rotere eksakt på linje med hovedaksen. For eksempel ved boring vil kast resultere i et større hull enn borets nominelle diameter på grunn av at boret roteres eksentrisk (utenfor aksen i stedet for på linje med aksen). Når det gjelder lagre vil kast forårsake vibrasjoner i maskinen og gi økt belastning på lagrene.

Kast er dynamisk og kan ikke kompenseres. Hvis en roterende komponent (som en borekjoks) ikke holder boret sentrert vil det roterende boret dreie seg om en sekundær akse når det roterer.

Absolutt fjerning av kast er umulig, det vil alltid være en viss grad av kast tilstede i et roterende system, om enn liten.

## Typer
Kast har to hovedformer: 
* *[[Radius|Radialkast]]* forårsakes av at verktøyet translateres fra maskinaksen, men fortsatt er parallell. Radialkast vil dermed kunne måles lik langs hele maskinaksen.
* *[[Akse (geometri)|Aksialkast]]* skyldes at verktøyet eller komponenten står med vinkel i forhold til den ideelle aksen. Aksialkast fører til at en del av akslingen roterer utenfor midten i forhold til en annen del av akslingen. Målt lineært (for eksempel i millimeter) vil aksialkast dermed variere etter hvor den måles langs akslingen.

I tillegg er *uregelmessig kast* et resultat av slitte eller grove lagre som kan manifestere seg som aksial- og/eller radialkast.

### Radialkast
Radialkast er når en roterende del er forskjøvet fra den ideelle aksen. Dette betyr at den roterende akslingen ikke er midtstilt, og i stedet roterer om en sekundær akse. Generelt er skjæreverktøy mer tolerante for radialkast siden verktøyet har en tendens til å holde verktøyspissen på linje parallelt med den ideelle aksen. Imidlertid kan en roterende aksling være mindre tolerant for radialkast siden tyngdepunktet forskyves mye av kastet.

### Aksialkast
Aksialkast er et resultat av at en roterende komponent ikke er parallell med den ideelle aksen, for eksempel hvis en borekjoks ikke holder boret nøyaktig på linje med aksen. Generelt er skjæreverktøy mindre tolerante for aksialkast siden verktøyspissen har en tendens til å grave seg inn i arbeidsstykket og øke kastet ytterligere. Imidlertid kan en aksling være mer tolerant for aksialkast siden tyngdepunktet forskyves mindre.

### Bestemmelse av type
Kast vil være tilstede i ethvert roterende system, og avhengig av systemet kan de forskjellige formene enten kombinere det totale kast, eller kansellere hverandre for å redusere total kast. Det er ikke mulig å fastslå om kast er aksialt eller radialt bare ved å måle ett sted på en aksling. Bare ved å måle flere steder langs den ideelle aksen kan de differensieres.

## Måling
Vanligvis måles kast ved hjelp av en måleklokke som trykkes mot den roterende komponenten mens den dreies. Total kast er et mål på kast for et roterende system, inkludert alle former for kast, ved det målte punktet.

## Se også
* Geometrisk dimensjonering og toleransesetting, system for å kommunisere teknisk geometri
* Hjulbalansering, fordeling av masse i et bildekk eller hele hjulet (inkludert felgen) som det er montert på som kan forårsake vibrasjon
* Nutasjon, periodisk «nikking» i en rotasjonsbevegelse

## Referanser


## Eksterne lenker
* Tegningslesing VG2